**ส่วนที่ 2 บัญชีโครงการ/กิจกรรม**

**1. บัญชีสรุปจำนวนโครงการและงบประมาณ (แบบ ผด. 01)**

 แบบ ผด. 01 เป็นแบบบัญชีสรุปจำนวนโครงการและงบประมาณ แผนการดำเนินงานประจำปีงบประมาณ พ.ศ. 2566 ประกอบด้วย ยุทธศาสตร์การพัฒนา แผนงาน จำนวนโครงการที่ดำเนินการ คิดเป็นร้อยละของโครงการทั้งหมด จำนวนงบประมาณ คิดเป็นร้อยละของงบประมาณทั้งหมด หน่วยงานรับผิดชอบ

 การจัดทำแผนการดำเนินงานตามแบบ ผด. 01 นี้ จะต้องลงรายการยุทธศาสตร์ แผนงาน ให้ครบถ้วนสมบูรณ์ ลงรายการของจำนวนโครงการที่ดำเนินการ การคิดเป็นร้อยละของโครงการทั้งหมด จำนวนงบประมาณ และการคิดเป็นร้อยละของงบประมาณทั้งหมดและต้องระบุหน่วยงานรับผิดชอบ และเมื่อลงแต่ละยุทธศาสตร์และแผนงานแล้วจะต้องรวมผลทุกครั้ง และจะต้องรวมผลในภาพรวมทั้งหมดด้วย

 การลงยุทธศาสตร์และแผนงานโดยภาพรวมทั้งหมดผลของการคิดเป็นร้อยละของโครงการทั้งหมด และการคิดเป็นร้อยละของงบประมาณทั้งหมดจะต้องเป็นร้อยละ 100 เสมอ

**2. บัญชีโครงการ/กิจกรรม/งบประมาณ (แบบ ผด. 02)**

 แบบ ผด. 02 เป็นแบบบัญชีโครงการ/กิจกรรม/งบประมาณ ของแผนการดำเนินงาน ประจำปีงบประมาณ พ.ศ. 2566 ประกอบด้วย ยุทธศาสตร์การพัฒนาแต่ละยุทธศาสตร์พร้อมแสดงแผนงาน โดยมีลำดับที่ โครงการ รายละเอียดของกิจกรรมที่เกิดขึ้นจากโครงการ งบประมาณ (บาท) สถานที่ดำเนินการ หน่วยงานรับผิดชอบหลัก ปีงบประมาณและเดือน โดยเริ่มจากเดือนตุลาคมของปีหนึ่ง ไปสิ้นสุดเดือนกันยายนอีกปีหนึ่ง

**3. บัญชีจำนวนครุภัณฑ์สำหรับที่ไม่ได้ดำเนินการจัดทำเป็นโครงการพัฒนาท้องถิ่น (แบบ ผด. 02/1)**

 แบบ ผด. 02/1 เป็นแบบบัญชีครุภัณฑ์ที่ไม่ได้ดำเนินการจัดทำเป็นโครงการพัฒนาท้องถิ่น ประจำปีงบประมาณ พ.ศ. 2566 ประกอบด้วย ประเภทครุภัณฑ์แต่ละประเภท พร้อมแสดงแผนงาน โดยมีลำดับที่ รายการครุภัณฑ์ รายละเอียดของครุภัณฑ์ที่ดำเนินการ งบประมาณ (บาท) สถานที่ดำเนินการ หน่วยงานรับผิดชอบหลัก ปีงบประมาณและเดือน โดยเริ่มจากเดือนตุลาคมของปีหนึ่ง ไปสิ้นสุดเดือนกันยายนอีกปีหนึ่ง

🙟🙟🙟🙟🙟🙟🙟🙟🙟🙟🙟🙟

****